Diari Oficial de la Generalitat Valenciana


Sumari del DOGV 5484, del 04-04-2007 (2007/2749)

Notificació a Margarita Sánchez Berthram i altres de la sentència dictada en el juí número 1.234/2004.
------------------------------------------------------------------------------------------------------

### Dades del document

Número de DOGV
:   5484

Data del DOGV
:   04-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2749


Data del document
:   11-01-2007

Organisme emissor
:   Jutjat de Primera Instància Número 1 de València

Tipus de document
:   Edicte

Descriptors 

:   * sistema judicial

Procediment: assumpte civil 1.234/2004  
Jutjat de Primera Instància número 1 de València  
Juí: juí ordinari 1.234/2004   
Part demandant: Alberto Sánchez Gallego  
Part demandada: Margarita Sánchez Berthram, Alberto Sánchez Berthram, Francisco Sánchez Berthram, María del Carmen Sánchez Gardo i Concepción Montañana Miralles  
Sobre: -  
En el juí a què es fa referència s'ha dictat la resolució que té l'encapçalament i la part dispositiva que, literalment, diuen així:  
"Sentència número 501/2006  
València, 25 d'abril de 2006   
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de juí ordinari número 1.234/2004, seguides a instància d'Alberto Sánchez Gallego que ha estat representat pel procurador dels tribunals Moisés Toca Herrera i assistit jurídicament pel lletrat Jorge Sarabia Castellanos contra Concepción Montañana Miralles, contra María del Carmen Sánchez Gardo que han estat representats per la procuradora dels tribunals Cristina Coscolla Toledo i assistit jurídicament per la lletrada Mercedes Ballester Benedito i contra Margarita, Alberto i Francisco Sánchez Berthram en rebel·lia processal.  
Decisió  
Que amb l'estimació parcial de la demanda formulada a instància de Alberto Sánchez Gallego, que ha estat representat pel procurador dels tribunals Moisés Toca Herrera, contra Concepción Montañana Miralles, contra María del Carmen Sánchez Gardo, que han estat representats per la procuradora dels tribunals Cristina Coscolla Toledo, i contra Margarita, Alberto i Francisco Sánchez Berthram, en rebel·lia processal, declare la nul·litat parcial del testament de 8 d'octubre pel que fa al desheretament del demandant atés que no està acreditada la certesa de la causa de desheretament al·legada per Josefa Gallego Martínez en el seu darrer testament obert, declaració que comporta l'anul·lació de la institució d'hereu efectuada a favor dels demandats instituïts en allò que perjudica la legítima del demandant, el qual en virtut d'esta legítima té dret a percebre les dues terceres parts de l'haver hereditari de sa mare, i declara, així mateix, la validesa de la disposició testamentària en allò que llega a favor de Concepción Montañana Miralles el terç restant de lliure disposició; condemne els demandats a sotmetre's a estes declaracions, i desestime les altres peticions formulades en la demanda. Pel que fa a les costes, cada part pagarà les causades a la seua instància i les comunes a mitges.  
Contra esta resolució s'hi pot interposar un recurs d'apel·lació de què en serà sabedora l'Audiència Provincial, el qual s'ha de preparar davant este jutjat en el termini dels cinc dies següents a la notificació, i cal citar la resolució apel·lada i manifestar-ne la voluntat de recórrer amb expressió dels pronunciaments que impugna, de conformitat amb el vigent article 457 de la Llei d'Enjudiciament Civil 1/2000, de 7 de gener.  
Esta és la meua sentència, que pronuncie, mane i firme".  
Atés el desconeixement de l'actual domicili o residència de la part demandada, mitjançant la provisió d'11 de gener de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència a Margarita, Alberto i Francisco Sánchez Berthram.   
València, 11 de gener de 2007.- La secretària judicial: Milagros Burillo Orrico.